Správa Komisie Európskemu Parlamentu a Rade o výdavkoch Záručnej sekcie EPUZF - Systém včasného varovania č. 12/2005 /* SEK/2006/0083 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.1.2006 SEK(2006) 83 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch Záručnej sekcie EPUZF Systém včasného varovania č. 12/2005 OBSAH 1. PREDBEžNÉ VYUžÍVANIE PROSTRIEDKOV 3 2. PRIPOMIENKY K PLNENIU ROZPOčTU NA ROK 2005 3 3. ZÁVERY 5 1. PREDBEžNÉ VYUžÍVANIE PROSTRIEDKOV ČERPANIE PROSTRIEDKOV V RÁMCI VÝDAVKOVEJ KAPITOLY 1 ROZPOčTU PREDSTAVOVAL o 48 888,2 mil. EUR, t. j. 98,4 % prostriedkov. Je to čistá suma po odpočítaní súm spätne získaných prostredníctvom finančných opráv pri vyrovnaní účtov Záručnej sekcie EPUZF a prostredníctvom pozastavenia a zníženia záloh vykonaných v priebehu rozpočtového roka. V pripojenej tabuľke je znázornené predbežné využívanie prostriedkov rozpočtu na rok 2005 počas obdobia od 16. októbra 2004 do 15. októbra 2005. Konečné čísla o realizácii budú známe až po 31. decembri 2005, pretože dovtedy môže Komisia stále uskutočňovať priame platby. V porovnaní s pôvodnými rozpočtovými prostriedkami táto realizácia ukazuje celkové nedostatočné čerpanie približne– 788,4 mil. EUR rozdelených takto: - pre výdavkovú podkapitolu 1a predstavuje čerpanie – 725,9 mil. EUR a - pre výdavkovú podkapitolu 1b predstavuje čerpanie – 62,6 mil. EUR. 2. PRIPOMIENKY K PLNENIU ROZPOčTU NA ROK 2005 Na predbežné plnenie rozpočtu na rok 2005 vplývajú v prípade najvýznamnejších položiek tieto faktory (Pozn.: v zátvorkách je uvedená úroveň prečerpania (+) alebo nedostatočného čerpania (–) prostriedkov). 2.1. Menové faktory Kurz eura voči doláru Vo výdavkoch, ktoré vznikli počas uvedeného obdobia, sa zohľadňuje pohyb kurzu eura voči doláru. V prípade veľkej časti vývozných náhrad pre poľnohospodárske výrobky, najmä pre obilniny a cukor, a v prípade niektorých druhov štátnej pomoci, ako napríklad pomoc pre bavlnu, sú výdavky ovplyvnené vývojom kurzu eura voči doláru. Rozpočet prijatý rozpočtovým orgánom bol založený na prostriedkoch požadovaných v PNR na rok 2005, ktorý sa zostavil na základe priemerného paritného kurzu 1 euro = 1,25 dolára. Treba si všimnúť, že v období od 1. augusta 2004 do 31. júla 2005 bol priemerný paritný kurz približne 1 euro = 1,27 dolára, teda približne 2 % nad kurzom použitým pri zostavovaní PNR na rok 2005. 2.2. Výdavková podkapitola 1a – Trhové faktory Pre výdavkovú podkapitolu 1a boli rozpočtové prostriedky v sektore živočíšnych výrobkov čerpané nedostatočne, zatiaľ čo v sektore rastlinných výrobkov boli prečerpané: - prečerpanie v sektore rastlinných výrobkov predstavovalo 335,7 mil. EUR a zahŕňalo najmä obilniny, plodiny pestované na ornej pôde, priadne rastliny a priamu pomoc horizontálnej povahy; - nedostatočné čerpanie v sektore živočíšnych výrobkov predstavovalo– 795,3 mil. EUR a zahŕňalo najmä mlieko a bravčové mäso. Čerpanie však nebolo v rámci týchto sektorov homogénne. Prečerpanie/nedostatočné čerpanie zahŕňalo najmä tieto položky: 2.2.1. Trhové opatrenia pre obilniny (+ 270,6 mil. EUR) Toto prečerpanie je spôsobené zvýšením množstva obilnín smerujúceho do verejného skladu po mimoriadne bohatej úrode obilnín v roku 2004/2005, pričom asi 13,9 mil. ton obilnín bolo uskladnených vo verejnom sklade na rozdiel od predpokladu 2,6 mil. ton, na ktoré sa vyčlenili prostriedky, ktoré poskytol rozpočtový orgán. 2.2.2. Priame platby na plodiny pestované na ornej pôde (+ 173,5 mil. EUR) Toto prečerpanie je spôsobené tým, že platby zo strany členských štátov v prípade pomoci na plochu pre obilniny boli vyššie ako prostriedky, ktoré poskytol rozpočtový orgán, ktorý v čase prijímania rozpočtu znížil prostriedky, o ktoré žiadala Komisia v súvislosti s týmto opatrením. 2.2.3. Priadne rastliny (+ 59,6 mil. EUR) Toto prečerpanie je spôsobené tým, že platby zo strany členských štátov boli z dôvodu väčšieho množstva bavlny vyššie ako prostriedky, ktoré poskytol rozpočtový orgán, ktorý v čase prijímania rozpočtu znížil prostriedky, o ktoré žiadala Komisia v súvislosti s týmto opatrením. 2.2.4. Ovocie a zelenina (– 65,6 mil. EUR) Toto nedostatočné čerpanie je spôsobené priaznivými podmienkami na trhu s ovocím a zeleninou, z ktorého sa stiahli menšie množstvá ovocia a zeleniny ako množstvá stanovené v rozpočte a na ktorom bola miera pomoci vyplatenej pre banány nižšia ako miera stanovená v rozpočte, ako výsledok ich zvýšenej trhovej ceny. 2.2.5. Iné rastlinné výrobky a opatrenia (– 136,0 mil. EUR) Toto nedostatočné čerpanie je spôsobené spomalením tempa platieb pomoci pre sušené krmivo, ako aj nižšími platbami zo strany členských štátov v súvislosti s rôznymi programami POSEI. 2.2.6. Priama pomoc horizontálnej povahy (+ 65,0 mil. EUR) Toto prečerpanie prostriedkov pre zjednodušený systém jednotnej platby na plochu (Simplified Area Payments Scheme, SAPS), ktorý sa týka ôsmich z desiatich nových členských štátov, je spôsobené dvojitým efektom kurzu, ktorý vyplýva z toho, že členské štáty, ktoré sa nezúčastňujú na spoločnej mene, vyplácajú pomoc v národných menách, ktoré sa oproti euru zhodnocujú. 2.2.7. Mlieko a mliečne výrobky (– 1 049,3 mil. EUR) Toto nedostatočné čerpanie je spôsobené nižšími výdavkami, ktoré vznikli v súvislosti s rôznymi opatreniami z dôvodu priaznivých podmienok na vnútornom a vonkajšom trhu s mliečnymi výrobkami. Komisia mohla vďaka týmto podmienkam znížiť sadzby vývozných náhrad a mieru pomoci na vnútornom trhu pre predaj rôznych výrobkov tohto sektora v porovnaní s úrovňami stanovenými v rozpočte. Vyzbieral sa aj poplatok za mlieko na celkové prebytkové množstvo vo výške viac ako 1,0 mil. ton v porovnaní s množstvom 0,25 mil. ton v rozpočte, čo umožnilo ďalšie úspory v tomto sektore. 2.2.8. Hovädzie a teľacie mäso (+ 288,1 mil. EUR) Toto prečerpanie je spôsobené zvýšeným počtom prémií na zvieratá v roku 2004 vyplatených zo strany členských štátov oproti počtu stanovenému v rozpočte. 2.2.9. Dodržiavanie vyrovnania účtov (– 169,9 mil. EUR) Táto suma sa považuje za príjem a jej zvýšenie je spôsobené zvýšením súm spätne získaných od členských štátov ako výsledok rozhodnutí o dodržiavaní vyrovnania účtov, ktoré prijala Komisia počas rozpočtového roka. 2.3. Výdavková podkapitola 1b – rozvoj vidieka (– 62,6 mil. EUR) Viazané prostriedky na rok 2005 určené na rozvoj vidieka (EÚ-15) a na financovanie prechodného nástroja pre nové členské štáty sa stanovili na maximálnej možnej úrovni pre túto podkapitolu. V čase vypracovania tejto správy boli realizované všetky viazané a takmer všetky platobné prostriedky predpokladané v rozpočte pre prechodný nástroj, ktorý sa implementuje na základe diferencovaných prostriedkov. Súčasné nedostatočné čerpanie sa týka viazaných prostriedkov Záručnej sekcie EPUZF na rozvoj vidieka pre EÚ-15 a je spôsobené nedostatočným čerpaním určitých schém rozvoja vidieka, ako je predčasný odchod do dôchodku (nový systém), ochrana životného prostredia v poľnohospodárstve (nový systém) a lesníctvo (nový systém). 3. ZÁVERY Na základe objasneného nedostatočného čerpania, ktoré predstavuje – 725,9 mil. EUR pre výdavkovú podkapitolu 1a, Komisia rozpočtovému orgánu navrhla, aby prostredníctvom predloženia opravného rozpočtu č. 8/2005 znížil prostriedky Záručnej sekcie EPUZF pre túto výdavkovú podkapitolu o 650,0 mil. EUR. Tento opravný rozpočet bol prijat na plenárnom zasadnutí Európskeho parlamentu v decembri 2005. [pic]